มาทานตอนเที่ยงวันเสาร์ คนเยอะพอสมควร แต่ยังพอมีที่นั่ง (ใกล้ๆร้านมีที่จอดรถของร้านด้วยครับ) พนักงานเสริฟ์ ดูแลรวดเร็ว มารับรายการอาหารอย่างไว อาหารก็ได้ไม่ช้า มีห้องน้ำบริการด้านใน มีพัดลมไอน้ำ(บางจุด)คลายร้อน ราคาสมเหตุผลกับลูกชิ้นชิ้นโตๆ เกี๊ยวชิ้นโตๆ ให้เยอะคุ้มราคา รสชาดก็อร่อยใช้ได้
หมูกรอบ กรอบมาก มี2 ราคา สั่งใส่ถุงกลับบ้านขีดละ60฿ ใส่จานทานที่ร้าน100฿ อยากกินแค่นิดหน่อย แต่พลาดสั่งเป็นจาน (น่าจะสั่งใส่ถุงขีดนึงแล้วกินในร้าน^^) หมูกรอบราดมาด้วยซอสหมูแดง รสชาดก็ใช้ได้ แต่ไม่ค่อยชอบให้ราดมา พอซักพักหมูกรอบจะหายกรอบ เลยต้องรีบทานก่อน หมูกรอบกรอบได้ใจ ส่วนของเนื้อหมูแน่นนุ่ม บะหมี่แห้งต้มยำสูตรมะนาว มีบะหมี่แห้งใส่ปลาชิ้นลวกกับลูกชิ้นปลาลวก ราดด้วยน้ำซอสสูตรมะนาว (อารมณ์ประมาณน้ำจิ้มซีฟู้ด) แต่ก็อร่อยดีใช้ได้ รสไม่จัดมากออกกลางๆ วุ้นเส้นต้มยำทะเลน้ำข้น เครื่องให้มาเยอะดี รสชาดอร่อยดีใช้ได้ เกาเหลาต้มยำน้ำใส เพิ่มเกี๊ยวปูพริกไทดำ (เกี๊ยวปูจะออกเผ็ดๆพริกไทครับ) โรยด้วยแผ่นเกี๊ยวกรอบแบบเป็นเส้นๆ ไม่มีไส้เกี๊ยว ตอนแรกนึกว่าจะใส่เกี๊ยวปูมา2-3ชิ้น ใส่มาเยอะมาก อิ่มจุก จานสุดท้าย เริ่มถึงคอ เกี๊ยวกุ้งลวกจิ้ม เกี๊ยวกุ้งมาบนผักแต่ ชิ้นโต และเยอะเต็มจาน ไม่มีเอาผักยัดให้ดูเยอะ รสชาดอร่อยดี มีราดกระเทียมเจียวให้พองาม สรุปคุ้มค่าในการไปทาน เมนูเยอะ มีให้เลือกจนตาลาย แต่ออกจะคล้ายๆกัน คือสลับเครื่องไปมา แต่ก็มีความหลากหลายดี